इस बात को देखते हुए कि उमर कभी भी बगैर डिजिटल मास्क के सामने नहीं आता, जांच एजेंसियों को लगता है कि वह कुछ छिपा रहा है। ऐसा इसलिए कि पाकिस्तान के टॉप जिहादी अपना चेहरा दिखाने में नहीं हिचकिचाते। देवबंद मदरसे के प्रवक्ता मौलाना अशरफ उस्मानी का कहना है कि तस्वीरों या उसके यहां होने की निश्चित समयावधि के बिना हम न तो कबूल कर सकते हैं, और न ही इनकार कर सकते हैं कि मौलाना उमर यहां पर छात्र रह चुका है। उन्होंने कहा कि यहां हजारों लड़के पढ़ते हैं और हर साल निकलते हैं। कई बार हमारे पास उन छात्रों के बारे में कोई जानकारी नहीं होती जो बीच में ही पढ़ाई छोड़ देते हैं।